CELEX: 62015CN0345
Language: mt
Date: 2015-07-07 00:00:00
Title: Kawża C-345/15 P: Appell ippreżentat fis-7 ta’ Lulju 2015 minn Chelyabinsk electrometallurgical integrated plant OAO (CHEMK) u Kuzneckie ferrosplavy OAO (KF) mis-sentenza mogħtija mill-Qorti Ġenerali (It-Tieni Awla) fit-28 ta’ April 2015 fil-Kawża T-169/12, Chelyabinsk electrometallurgical integrated plant OAO (CHEMK) u Kuzneckie ferrosplavy OAO (KF) vs Il-Kunsill tal-Unjoni Ewropea

21.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/33
            
         Appell ippreżentat fis-7 ta’ Lulju 2015 minn Chelyabinsk electrometallurgical integrated plant OAO (CHEMK) u Kuzneckie ferrosplavy OAO (KF) mis-sentenza mogħtija mill-Qorti Ġenerali (It-Tieni Awla) fit-28 ta’ April 2015 fil-Kawża T-169/12, Chelyabinsk electrometallurgical integrated plant OAO (CHEMK) u Kuzneckie ferrosplavy OAO (KF) vs Il-Kunsill tal-Unjoni Ewropea
   (Kawża C-345/15 P)
   (2015/C 311/38)
   Lingwa tal-kawża: l-Ingliż
   
      Partijiet
   
   
      Appellanti: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (rappreżentanti: B. Evtimov, avukat, D. O’Keeffe, Solicitor)
   
      Partijiet oħra fil-proċedura: Il-Kunsill tal-Unjoni Ewropea, Il-Kummissjoni Ewropea, Euroalliages
   
      Talbiet
   
   
               —
            
            
               tannulla s-sentenza tal-Qorti Ġenerali;
            
         
               —
            
            
               tiddeċiedi b’mod definittiv il-kawża jekk l-istadju tal-proċeduri jkun jippermettih;
            
         
               —
            
            
               sussidjarjament, tibgħat lura l-kawża lill-Qorti Ġenerali għal kunsiderazzjoni mill-ġdid;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż;
            
         
               —
            
            
               tikkundanna lill-intervenjenti għall-ispejjeż tagħhom.
            
         
      Aggravji u argumenti prinċipali
   
   L-appellanti jsostnu li l-Qorti Ġenerali kisret id-dritt tal-Unjoni fl-evalwazzjoni tagħha tal-motivi tagħhom kif ġej:
   
               —
            
            
               fl-ewwel aggravju tagħhom, l-appellanti jsostnu li l-Qorti Ġenerali żbaljat fl-interpretazzjoni tagħha tal-Artikolu 11(3) tar-Regolament tal-Kunsill (KE) Nru 1225/2009 (1) (ir-“Regolament bażiku anti-dumping”) u żbaljat fl-evalwazzjoni legali tagħha meta ċaħdet l-argument fl-ewwel istanza li l-Artikolu 11(9) tar-Regolament bażiku anti-dumping u r-riferiment tiegħu għall-Artikolu 2 tal-istess regolament jeħtieġu li l-istituzzjonijiet jikkalkolaw marġni ta’ dumping fir-reviżjoni interim ta’ dumping, u b’hekk kisret ukoll il-prinċipji legali ta’ amministrazzjoni tajba, trasparenza u ċertezza legali;
            
         
               —
            
            
               fit-tieni aggravju tagħhom, ir-rikorrenti jsostnu li l-Qorti Ġenerali żbaljat fl-interpretazzjoni tar-raġunament tal-Qorti Ġenerali fis-sentenza tagħha fil-Kawża T-143/06 MTZ Polyfilms vs Il-Kunsill tal-Unjoni Ewropea.
            
         
      (1)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 343, p. 51).